Source: http://www.epi.sk/print/zz/2018-172.htm
Timestamp: 2019-03-21 15:49:21+00:00
Document Index: 6486465

Matched Legal Cases: ['§ 14', '§ 14', '§ 12', '§ 12', '§ 12', '§ 13', '§ 12', '§ 12', '§ 12', '§ 1', '§ 14', '§ 4', '§ 4', '§ 4', '§ 15', '§ 12', '§ 12', '§ 10', '§ 12', '§ 12', '§ 12', '§ 13', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 22', '§ 15', '§ 22', '§ 15']

172/2018 Z. z. Vyhláška o spôsobe a rozsahu vedenia a poskytovania evidencií a stanovenia obvyklej výšky nájomného | Znenie 01.07.2018
z 28. mája 2018,
ktorou sa ustanovujú podrobnosti o spôsobe a rozsahu vedenia a poskytovania evidencií a stanovenia obvyklej výšky nájomného
Ministerstvo pôdohospodárstva a rozvoja vidieka Slovenskej republiky podľa § 14 ods. 4 zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení zákona č. 291/2017 Z. z. (ďalej len „zákon“) ustanovuje:
Táto vyhláška upravuje podrobnosti o spôsobe a rozsahu vedenia a poskytovania údajov z evidencií vedených nájomcom podľa § 14 ods. 2 a 3 zákona a spôsobe stanovenia obvyklej výšky nájomného.
Evidencia prenajatých pozemkov a pozemkov vo vlastníctve nájomcu
(1) Evidencia prenajatých pozemkov a pozemkov vo vlastníctve nájomcu (ďalej len „evidencia pozemkov“) sa vyhotovuje podľa katastrálnych území s rozdelením na pozemky
a) prenajaté na základe nájomnej zmluvy,
b) užívané podľa § 12a ods. 8 zákona, § 12b ods. 4 zákona alebo osobitných predpisov,1)
c) užívané na základe nájomného vzťahu podľa § 12 ods. 4 zákona,
d) užívané na základe nájomného vzťahu podľa § 13 ods. 3 zákona,
e) ktoré nájomca vlastní a obhospodaruje,
f) ku ktorým vzniklo právo a povinnosť hospodárenia podľa § 12a ods. 1 poslednej vety zákona.
(2) Evidencia pozemkov obsahuje
(3) Písomná časť evidencie pozemkov sa vyhotovuje v tabuľkovej forme v listinnej podobe alebo elektronickej podobe podľa vzoru uvedeného v prílohe č. 1.
(4) Mapová časť evidencie pozemkov sa vedie na kópiách katastrálnych máp vo vhodnej mierke na papierových mapách alebo v elektronickej podobe prostriedkami informačno-komunikačných technológií.
(5) Zbierka listín evidencie pozemkov obsahuje
a) nájomné zmluvy,
b) zoznam vlastníkov a ich pozemkov, ak nájomný vzťah vznikol podľa osobitného predpisu,2)
c) kópie rozhodnutí podľa § 12a ods. 8 zákona, § 12b ods. 4 zákona alebo osobitných predpisov,3)
d) podnájomné zmluvy.
(6) Evidencia pozemkov sa aktualizuje najmenej raz ročne; spravidla k 31. októbru.
Evidencia obhospodarovaných pozemkov
(1) Evidencia obhospodarovaných pozemkov sa vedie na podkladovej mape vo vhodnej mierke zakreslením hraníc blokov pozemkov, obhospodarovaných nájomcom podľa skutočného stavu v teréne.
(2) Evidencia obhospodarovaných pozemkov sa vedie na papierových mapách alebo v elektronickej podobe prostriedkami informačno-komunikačných technológií.
Evidencia o dohodnutom a zaplatenom nájomnom
(1) Evidencia o dohodnutom a zaplatenom nájomnom (ďalej len „evidencia nájomného“) sa vedie podľa katastrálnych území a v členení pozemkov podľa § 1 ods. 2 zákona za obdobie kalendárneho roka v tabuľkovej forme v listinnej podobe alebo elektronickej podobe podľa vzoru uvedeného v prílohe č. 2.
(2) Evidencia nájomného môže byť pri poľnohospodárskej pôde rozčlenená na ornú pôdu, trvalé trávne porasty a poľnohospodársku pôdu s trvalými porastami.
(3) Ak dohodnutá výška nájomného zahŕňa aj daň z pozemkov, za nájomné sa na účely tejto vyhlášky považuje suma nájomného po odpočítaní dane z pozemkov.
Stanovenie obvyklej výšky nájomného
(1) Nájomca poskytuje podľa § 14 ods. 3 zákona okresnému úradu sumárne údaje z evidencie nájomného za kalendárny rok v tabuľkovej forme v listinnej podobe alebo elektronickej podobe za každé katastrálne územie na formulári uvedenom v prílohe č. 3.
(2) Okresný úrad spracúva poskytnuté údaje podľa katastrálnych území a v členení poľnohospodárskej pôdy podľa § 4 ods. 2.
(3) Obvyklá výška nájomného v eurách/ha poľnohospodárskej pôdy sa určí pre každé katastrálne územie a v členení poľnohospodárskej pôdy podľa § 4 ods. 2 z poskytnutých údajov podľa vzorca
kde: OVNDPP je obvyklá výška nájomného za katastrálne územie pre členenie poľnohospodárskej pôdy podľa § 4 ods. 2, dn je dohodnuté nájomné [v eurách], vym je prenajatá výmera [ha].
(4) Ak je v katastrálnom území súčet výmer z poskytnutých údajov menší ako jedna tretina poľnohospodárskej pôdy v katastrálnom území alebo nie sú poskytnuté žiadne údaje, obvyklá výška nájomného v eurách/ha sa určí ako 2 % z hodnoty ornej pôdy v danom katastrálnom území podľa osobitného predpisu.4) Ak v katastrálnom území nie je určená hodnota ornej pôdy, použije sa najvyššia hodnota zo všetkých susediacich katastrálnych území.
(1) Evidencie vedené do 30. júna 2018 zosúladia nájomcovia s touto vyhláškou najneskôr do 31. decembra 2018.
(2) Ak ide o katastrálne územie, kde nie je do 31. októbra 2017 vykonaný zápis registra obnovenej evidencie pozemkov do katastra nehnuteľností, evidencie zosúladia nájomcovia s touto vyhláškou do jedného roku odo dňa vykonania zápisu registra obnovenej evidencie pozemkov do katastra nehnuteľností.
Zrušuje sa vyhláška Ministerstva pôdohospodárstva Slovenskej republiky č. 249/2008 Z. z., ktorou sa ustanovujú podrobnosti o spôsobe vedenia evidencie pozemkov v znení vyhlášky č. 333/2009 Z. z.
Príloha č. 1 k vyhláške č. 172/2018 Z. z.
EVIDENCIA PRENAJATÝCH A VLASTNÝCH POZEMKOV
Por.č. Označenie pozemku Pôvod pozemku Druh pozemku Výmera pozemku Obhospodarovaná výmera pozemku Vlastník Číslo dokladu Vlastnícky podiel Výmera podielu Právny titul obhospodarovania Začiatok nájmu mes./rok Koniec nájmu mes./rok
- evidencia prenajatých pozemkov a pozemkov vo vlastníctve nájomcu obsahuje údaje podľa stĺpcov tabuľky, šírka stĺpcov ani smer popisu nie sú záväzné,
- v tabuľke sa evidujú údaje o prenajatých pozemkoch a pozemkoch vo vlastníctve a v obhospodarovaní nájomcu,
- v hlavičke tabuľky sa vyplnia údaje o nájomcovi (meno, priezvisko, adresa trvalého pobytu a dátum narodenia, ak ide o fyzickú osobu, meno, priezvisko, obchodné meno, miesto podnikania a identifikačné číslo organizácie, ak ide o fyzickú osobu - podnikateľa, názov, sídlo a identifikačné číslo organizácie, ak ide o právnickú osobu) a názov a číslo katastrálneho územia,
- v stĺpci 2 sa uvedie parcelné číslo, ak ide o parcelu registra CKN alebo EKN, alebo označenie pozemku pracovným číslom, ak ide o náhradný pozemok alebo podnájomný pozemok vnájme
- v stĺpci 3 sa ako pôvod parcely uvedie skratka: CKN (parcela C-KN), EKN (parcela E-KN), P15 (náhradný pozemok podľa § 15 zákona Slovenskej národnej rady č. 330/1991 Zb. v znení účinnom do 31. 12. 2007), P12B (podnájomný pozemok podľa § 12b zákona), P12A (podnájomný pozemok podľa § 12a zákona), P10 (podnájomný pozemok podľa § 10 zákona),
- v stĺpci 4 sa uvedie kód druhu pozemku: 02 (orná pôda), 03 (chmeľnica), 04 (vinica), 05 (záhrada), 06 (ovocný sad), 07 (trvalý trávny porast), 10 (les), 11 (vodná plocha), 13 (zastavaná plocha a nádvorie), 14 (ostatná plocha),
- v stĺpci 5 sa uvedie evidovaná výmera pozemku v m2,
- v stĺpci 6 sa uvedie znížená výmera pozemku v m2, ak nie je nájomcom prenajatá a užívaná celá výmera pozemku,
- v stĺpci 7 sa uvedú údaje o vlastníkovi pozemku (ak ide o pozemok s pôvodom CKN alebo EKN), alebo o vlastníkovi ktorému bol vyčlenený náhradný pozemok alebo podnájomný pozemok (ak ide o pozemok s pôvodom P15, P10, P12A, P12B),
- v stĺpci 8 sa uvedie číslo listu vlastníctva (ak ide o pozemok s pôvodom CKN alebo EKN) alebo číslo rozhodnutia či číslo podnájomnej zmluvy (ak ide o pozemok s pôvodom P15, P10, P12A, P12B),
- v stĺpci 9 sa uvedie spoluvlastnícky podiel osoby uvedenej v stĺpci 7 k pozemku,
- v stĺpci 10 sa uvedie výmera spoluvlastníckeho podielu v m2 s presnosťou na 2 desatinné miesta z výmery pozemku zo stĺpca 6,
- v stĺpci 11 sa ako právny titul obhospodarovania uvedie skratka: VLA (vlastník), NZM (nájomná zmluva), ZAN (zákonný nájom), P12A (nájomcovi vzniklo právo a povinnosť hospodárenia na pozemku podľa § 12a ods. 1 poslednej vety zákona), P12B (nájomcovi vzniklo právo a povinnosť hospodárenia na pozemku podľa § 12b zákona), NV12 (nájomný vzťah podľa § 12 ods. 4 zákona), NV13 (nájomný vzťah podľa § 13 ods. 3 zákona), BEZ (bez právneho titulu),
- v stĺpcoch 12 a 13 sa v tvare mesiac/rok (napr. 11/2017) uvedie začiatok nájmu a ak ide o nájom na dobu určitú, aj koniec nájmu.
Príloha č. 2 k vyhláške č. 172/2018 Z. z.
Evidencia nájomného
Po r.č. Číslo zmluvy Nájomné v roku Výmera v nájme [ha] Dohodnuté nájomné v eurách Zaplatené nájomné v eurách
PP - Orná pôda PP - TTP PP - Trvalé porasty Zastavané plochy a
nádvoria Ostatné plochy PP - Orná pôda PP - TTP PP -Trvalé porasty Zastavane plochy a
nádvoria Ostatné plochy PP - Orná pôda PP - TTP PP - Trvalé porasty Zastavané plochy a
nádvoria Ostatné plochy
- evidencia o dohodnutom a zaplatenom nájomnom obsahuje údaje podľa stĺpcov tabuľky, šírka stĺpcov ani smer popisu nie sú záväzné,
- skratka „PP" znamená „poľnohospodárska pôda", skratka „TTP" znamená „trvalý trávny porast",
- v tabuľke sa evidujú údaje o dohodnutom a zaplatenom nájomnom v kalendárnom roku,
- tabuľku vyhotovuje nájomca za každé katastrálne územie zvlášť,
- v stĺpci 2 sa uvedie číslo zmluvy; ak zmluva nie je uzatvorená, tak číslo nájomného vzťahu alebo číslo prenajímateľa,
- v stĺpci 3 sa uvedie príslušný kalendárny rok,
- v stĺpcoch 4 až 8 sa uvedú prenajaté výmery v ha na desatinné miesta, z toho v stĺpcoch 4 až 6 za poľnohospodársku pôdu [§ 1 ods. 2 písm. a) zákona], v stĺpci 7 za zastavané plochy [§ 1 ods. 2 písm. b) zákona] a v stĺpci 8 za ostatné plochy[ § 1 ods. 2 písm. c) zákona],
- v stĺpcoch 9 až 13 sa uvedú sumy dohodnutého nájomného v eurách v príslušnom kalendárnom roku, z toho v stĺpcoch 9,až 11 za poľnohospodársku pôdu [§ 1 ods. 2 písm. a) zákona] v stĺpci 12 za zastavané plochy [§ 1 ods. 2 písm. b) zákona] a v stĺpci 13 za ostatné plochy [§ 1 ods. 2 písm. c) zákona],
- v stĺpcoch 14 až 18 sa uvedú sumy zaplateného nájomného v eurách v príslušnom kalendárnom roku, z toho v stĺpcoch 14 až 16 za poľnohospodársku pôdu [§ 1 ods. 2 písm. a) zákona], v stĺpci 17 za zastavané plochy [§ 1 ods. 2 písm. b) zákona] a v stĺpci 18 za ostatné plochy [§ 1 ods. 2 písm. c) zákona].
Príloha č. 3 k vyhláške č. 172/2018 Z. z.
Za kalendárny rok:
PP Orná pôda PP TTP PP Trvalé porasty Zastavané plochy a nádvoria Ostatné plochy
Výmera v nájme [ha]
Dohodnuté nájomné v eurách
Zaplatené nájomné v eurách
- v tabuľke sa odovzdávajú sumárne údaje o dohodnutom a zaplatenom nájomnom v kalendárnom roku v danom katastrálnom území,
- v hlavičke tabuľky sa vyplnia údaje o nájomcovi (meno, priezvisko, adresa trvalého pobytu a dátum narodenia, ak ide o fyzickú osobu, meno, priezvisko, obchodné meno, miesto podnikania a identifikačné číslo organizácie, ak ide o fyzickú osobu - podnikateľa, názov, sídlo a identifikačné číslo organizácie, ak ide o právnickú osobu) a názov a číslo katastrálneho územia a za ktorý rok sú sumárne údaje,
- tabuľku vyhotovuje nájomca za každé katastrálne územie osobitne.
1) § 22 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov,
§ 15 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona č. 549/2004 Z. z.
2) § 22 zákona č. 229/1991 Zb. v znení neskorších predpisov.
3) § 15 zákona Slovenskej národnej rady č. 330/1991 Zb. v znení neskorších predpisov v znení zákona č. 549/2004 Z. z.
4) Príloha č. 1 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.